કિરણભાઈના જ એક બીજા સંબંધીની છ વીધાં જમીન આવી જ રીતે કોઈક ત્રીજી વ્યક્તિના નામે સરકારી ચોપડે બોલી રહી છે. ભાટીભાઈ પરમારનું કહેવું છે કે તેમનો જન્મ જે જમીન પર થયો હતો, તે જમીન હાલમાં તેમના નામ પર રહી નથી અને તેમને ખબર નથી કે આ કેવી રીતે થયું. 

કિરણભાઈ અને ભાટીભાઈ જેવા સમગ્ર ગુજરાતમાં અનેક કિસ્સાઓ છે, જેમની ખેતીની જમીનો પર તેઓ કે તેમના વડવાઓ ખેતી કરતા હોવા ઉપરાંત તે જમીન કોઈ બીજી જ વ્યક્તિના નામે થઈ ગઈ હોય.

ગુજરાત સરકારના લૅન્ડ ગ્રૅબિંગ પ્રોહિબિશન ઍક્ટથી આવા અનેક ખેડૂતો અને જમીનમાલિકોમાં ખુશી છે. આ નવા કાયદા પ્રમાણે કોઈ વ્યક્તિએ જો કોઈની જમીન ખોટી રીતે પચાવી પાડી હોય તો ફરિયાદી પોતાની ફરિયાદ સાત સભ્યોની એક સમિતિને કરી શકે છે. તે કેસની પ્રાથમિક તપાસ કર્યાં બાદ 20 દિવસમાં ફરિયાદ અને છ મહિનામાં કોર્ટ દ્વારા ચુકાદો આપવાની જોગવાઈ છે. 

કેમ કાયદાની જરૂર પડી?

મુખ્ય મંત્રી વિજય રૂપાણીએ એક પત્રકારપરિષદ દરમિયાન પત્રકારોને જણાવ્યું હતું કે એવી ઘણી બાબતો ધ્યાનમાં આવી હતી, જેમાં કોઈકની જમીન અસામાજિક તત્ત્વ ખોટી રીતે પચાવી પાડે અને માટે સરકારને આ કાયદો લાવવાની જરૂર પડી છે. 

જોકે 2010માં ગુજરાત સરક... બીજા 4000 અક્ષરો માટે લેખ ચાલુ રાખો:
ારે જિલ્લાદીઠ જમીનની છેતરપિંડીના કેસો માટે સ્પેશિયલ ઇન્વેસ્ટિગેશન ટીમ (SIT)ની રચના કરી હતી, જેમાં જિલ્લા કલેક્ટરના વડપણ હેઠળ પોલીસ અધિક્ષક અને DDO વગેરે સભ્યો હતા.

આ SITમાં જમીનને લગતા કેસોની ફરિયાદ નોંધીને તેની તપાસ કરવામાં આવતી હતી.

બીબીસી ગુજરાતીએ આ પ્રકારના કેસોની સંખ્યા જાણવા માટે ગુજરાત રાજ્યના ડિરેક્ટર જનરલ ઑફ પોલીસનો સંપર્ક સાધવાનો પ્રયાસ કર્યો હતો પરંતુ તેમનો સંપર્ક થઈ શક્યો ન હતો.

આ માટે અમદાવાદ જિલ્લા ગ્રામ્યના સુપરિન્ટેન્ડેન્ટ ઑફ પોલીસનો પણ સંપર્ક સાધવાનો પ્રયાસ કર્યો હતો, પરંતુ તેમની કચેરીમાંથી પણ સમિતિને મળેલી ફરિયાદો અને તે ફરિયાદોના નિકાલ કે લોકોને તેનાથી થયેલા ફાયદના કોઈ આંકડા મળી શક્યા ન હતા. 

જોકે હવે જ્યારે રાજ્યમાં નવો કાયદો અમલમાં આવી ગયો છે ત્યારે આ SITને વિખેરી નાખવામાં આવી છે.

CM રૂપાણીએ પત્રકારો સાથેની વાતચીત દરમિયાન કહ્યું હતું કે SITની જગ્યાએ હવે આ કાયદાની મદદથી સાત સભ્યોની એક સમિતિ ફરિયાદ નોંધશે, તપાસ કરશે અને લોકોને ઝડપી ન્યાય અપાવશે. 

'ફોજદારી અને દીવાની કાયદાઓમાં જોગવાઈ છતાં નવો કાયદો કેમ?'

જોકે ઘણા લોકો માને છે કે દેશમાં જ્યારે આ અંગે IPCની વિવિધ જોગવાઈઓ હોય અને દીવાની કાયદો હોય તેવી પરિસ્થિતિમાં એક નવા કાયદાની જરૂરિયાત નહોતી. 

ઘણા નિષ્ણાતો માને છે કે આ નવા કાયદાનો ખૂબ જ દુરુપયોગ થશે અને તેના કારણે ઘણા લોકોને ખોટી રીતે પરેશાન કરવામાં આવે તેવું પણ બની શકે.

ગુજરાત હાઈકોર્ટના ઍડ્વોકેટ કે. આર. કોષ્ટીએ બીબીસી ગુજરાતી સાથે વાત કરતાં કહ્યું હતું કે "જો કોઈ ખોટાં કાગળો બનાવીને કોઈની જમીન પચાવી પાડે તો તેના માટે IPCની વિવિધ સેક્શન જેમ કે 467, 468 છે. કોઈની સાથે છેતરપિંડી કરે તો 420 કે પછી કોઈ કાવતરું કરે તો 120(B) જેવી કલમો કાયદામાં પહેલાંથી જ છે."

"આ કાયદામાં એવી કોઈ નવી વાત નથી કે જે અંગે પહેલાંથી કાયદામાં જોગવાઈ ન હોય."

ખેડૂત આંદોલનમાં આવેલા ખેડૂતોને મોદી સરકાર પર વિશ્વાસ કેમ નથી?

તેમણે કહ્યું કે આ પ્રકારના કાયદો બનાવવાની જગ્યાએ જો હાલની ન્યાયિકની પ્રક્રિયા સારી, સુચારું બનાવવા પર ધ્યાન આપવામાં આવે તો ખરેખર લોકોને ફાયદો થશે.

તેમણે આગળ કહ્યું કે "વિવિધ કોર્ટોમાં પહેલાંથી જ જૂના કેસોની આટલી મોટી લાઇન છે, તેવી પરિસ્થિતિમાં આ કાયદા હેઠળ નોંધાયેલી ફરિયાદ માટે એક સ્પેશિયલ કોર્ટ સરકાર ક્યાંથી લાવશે? તે અંગે કોઈ ખુલાસો નથી."

જોકે ખેડૂતનેતા સાગર રબારીનું કહેવું છે કે "ફરિયાદ...